钦定古今图书集成/方舆汇编/边裔典/第061卷 > 《与黠戛王书》前人
## 钦定古今图书集成/方舆汇编/边裔典/第061卷 > 《与黠戛王书》前人

“皇帝敬问黠戛王，时及阳和，想比佳适。注吾合素等
至，省表并进马”事，具悉。国王阴山雄劲，朔野英雄，包
智略以周身，推诚明而有众，声高夷落，威重蕃疆，专
遣使臣，远献名马，向化之诚既展，输忠之效颇明。临
轩省章，辍食嘉叹，眷言忠荩，宁忘寝兴。顷于贞观中，
彼国常奉朝贡，亦授官爵，宠赐而还。尔后但讶音耗
久乖，不知中为回鹘所隔。及览来表，方嘉壮图。蓄锐
多年，乘机大举，快雪冤愤，豁开心怀。回鹘之营垒既
平，国家之山河不间，既为邻境，遂阅贡章。又知破回
鹘之时，取得太和公主，特遣专使，送归阙庭。虽闻行
至中途，却为回鹘所夺。在国王遵以礼义，推之和宁，
远同族之讥嫌，厚亲邻之恩信。贤明“如此，愧慰难名。”
回鹘顷以失国为词，款塞相托，朕以勋亲是念，拯恤
屡加，曾不知恩，渐开稔恶，贱弃公主，侵暴平人，日寻
干戈，时窃牛马。朕为全旧好，不下明诛，岁月滋深，边
防将倦，各用长策，继彰殊勋。焚帐幕而公主归还，透
网罗而元恶逃遁，顾其馀类，何所寄生？国王远闻，想
同深慰。然犹恐奔窜，尚有奸凶，又虑侵彼封疆，将复
仇怨。国王亦须严为备拟，陵设机谋，同务讨除，尽其
根本，无贻后患，勉继前修，亲仁善邻，惟彼与此，勿谓遐远，常存，寤思因注，吾合素回，且先诏示其他礼命
续专遣使宣慰，想宜知悉。